Tomi Ungerer

Ba scríbhneoir i dtrí theanga éagsúla agus maisitheoir Francach é Jean-Thomas "Tomi" Ungerer (28 Samhain 1931 - 9 Feabhra 2019). Bhí breis is 140 leabhar foilsithe aige, ina measc leabhair do pháistí, ábhar do dhaoine fásta agus saothair bheatháisnéisiúla. 
clé|mion|330x330px|2014
clé|mion|391x391px|Les Toilettes, Plochingen de chuid Tomi Ungerer
clé|mion|220x220px|Iarsmalann Tomi Ungerer i Strasbourg
clé|mion|220x220px|Strasbourg

 Saothar 
Tá cáil ar leith air as na haortha géara agus an nathaíocht ghreannmhar atá le fáil ina chuid oibre. Bhuaigh Ungerer bonn idirnáisiúnta Hans Christian Andersen sa bhliain 1998 dá shaothar mar mhaisitheoir do pháistí. Tá cáil ar leith ar a chuid leabhar Flat Stanley.

Maisitheoir ba ea Tomi Ungerer a raibh cáil agus aithne air ar fud an domhain agus bhí an-ghean ag daoine air. 

Sa bhliain 2018 cuireadh fáilte chroíúil roimhe mar an chéad bhall oinigh sa ghrúpa Illustrators Ireland.

 Pearsanta 
As siocair é a bheith díbeartha as a áit chónaithe le linn an Dara Cogadh Domhanda, chaith sé go leor ama agus é ina fhear óg ag lorg áit a bhféadfadh sé cur faoi inti.

Ina dhiaidh sin bhí an chlaontacht agus an leadrán ar na cúiseanna a chuir air bogadh ó áiteanna éagsúla. Ar deireadh thiar shocraigh sé cur faoi in Éirinn.  Bhí Ungerer ina chónaí i gCarn Uí Néid, Contae Chorcaí  ó na 1970idí ar aghaidh.

Fuair Tomi Ungerer bás i gCarn Uí Néid ar an 8 Feabhra 2019, agus in aois 87 bliain dó.

Oidhreacht

Reáchtáladh taispeántas 'I gCuimhne Ar a Bhfuil Romhainn' - In ómós do Tomi Ungerer'  sa bhliain 2024.  Bhí 55 mhaisitheoir Éireannacha páirteach ann. Rinneadh ceiliúradh ar shaol agus ar shaothar Tomi Ungerer, agus ar an tslí a ndeachaigh sé i bhfeidhm ar bhaill Illustrators Ireland in Éirinn agus thar lear.

Roghnaigh gach maisitheoir saothar amháin de chuid Ungerer agus tá saothar dá gcuid féin déanta acu mar fhreagra air nó mar léamh ar ghné éigin de. Fear mór imeartas focal ba ea Ungerer agus roghnaíodh teideal an taispeántais, ""Expect the Unexpected" toisc go mbíodh an nath cainte sin aige go rialta.

 Féach freisin     

 Dr. Seuss

 Tagairtí 

Catagóir:Maisitheoirí Francacha
Catagóir:Scríbhneoirí Francacha
Catagóir:Daoine a rugadh i 1931
Catagóir:Básanna in 2019
Catagóir:Daoine as Contae Chiarraí